REGULAMENTUL (CE) NR. 1257/2008 AL CONSILIULUI
din 4 decembrie 2008
de modificare a Regulamentului (CE) nr. 1579/2007 al Consiliului de stabilire a posibilităților de pescuit și a condițiilor aferente aplicabile pentru 2008 în Marea Neagră pentru anumite resurse halieutice și grupuri de resurse halieutice
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 20,
având în vedere Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (2), în special articolul 2,
având în vedere propunerea Comisiei,
întrucât:
(1)
Regulamentul (CE) nr. 1579/2007 (3) stabilește posibilitățile de pescuit și condițiile aferente aplicabile pentru 2008 în Marea Neagră pentru anumite resurse halieutice și grupuri de resurse halieutice.
(2)
Deși Regulamentul (CE) nr. 1579/2007 prevede că articolul (3) din Regulamentul (CE) nr. 847/96 nu se aplică pentru cota de calcan în Marea Neagră pentru 2008, situația actuală a stocului de calcan ar permite aplicarea sa.
(3)
Prin urmare, este necesară modificarea în consecință a Regulamentului (CE) nr. 1579/2007.
(4)
Având în vedere caracterul urgent al situației și faptul că anul contingentar 2008 se va încheia în curând, este necesar ca prezentul regulament să intre în vigoare la data publicării în Jurnalul Oficial al Uniunii Europene.
(5)
Dată fiind urgența situației, este, de asemenea, imperativ să se acorde o derogare de la termenul de șase săptămâni menționat la alineatul I punctul 3 din Protocolul privind rolul parlamentelor naționale în Uniunea Europeană, anexat la Tratatul privind Uniunea Europeană și la Tratatele de instituire a Comunităților Europene,
ADOPTĂ PREZENTUL REGULAMENT:
Articolul 1
Modificarea Regulamentului (CE) nr. 1579/2007
La rubrica „Calcan” din anexa I la Regulamentul (CE) nr. 1579/2007, se înlocuiesc cuvintele „Articolul 3 din Regulamentul (CE) nr. 847/96 nu se aplică” cu cuvintele „Se aplică articolul 3 din Regulamentul (CE) nr. 847/96”.
Articolul 2
Intrarea în vigoare
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 decembrie 2008.